सोढ़ी ट्रांसपोर्ट के संचालक पर एफआईआर,गोदाम सील किया
ग्वालियर| नगर निगम के संपत्तिकर वसूली अमले से झूमाझटकी करने पर एपीटीओ महेश कुशवाह की रिपोर्ट पर सोमवार को कंपू थाना पुलिस ने सोढ़ी ट्रांसपोर्ट के संचालक पर शासकीय कार्य में बाधा का मामला दर्ज कर लिया। शनिवार को निगम अमला यहां संपत्तिकर वसूली करने पहुंचा था और न देने पर सील की कार्रवाई करने की कोशिश की तो वहां झूमाझटकी कर दी गई।
निगम के उपायुक्त एपीएस भदौरिया ने बताया कि सोढ़ी ट्रांसपोर्ट पर साढ़े आठ लाख रुपए संपत्तिकर बकाया है। यह राशि जमा नहीं की जा रही है जिसके चलते शनिवार को एपीटीओ महेश कुशवाह व स्टाफ सोढ़ी ट्रांसपोर्ट पर गोदाम को सील करने पहुंचा। यहां सोढ़ी ट्रांसपोर्ट के संचालक ने झूमाझटकी कर शासकीय कार्य में बाधा पहुंचाई। पुलिस ने मामला दर्ज कर लिया है और निगम ने गोदाम भी सील कर दिया है।
बाजार इंडिया के 248 फ्लैक्स खींचे,89 हजार का बिल दिया: पड़ाव पर हाल में शुरू किए गए बाजार इंडिया शॉपिंग मॉल की ओर से शहर भर में 248 जगह अवैध रूप से फ्लैक्स लगाए थे जिन्हें निगम ने हटवा कर जब्त कर लिया। उपायुक्त एपीएस भदौरिया ने बताया कि शहर में अवैध रुप से यह अलग-अलग जगह पर फ्लैक्स लगाए गए थे। बाजार इंडिया के संचालक को 89 हजार का बिल दिया गया है। यह बिल नहीं दिया गया तो शोरुम को सील कर दिया जाएगा।
hin_Deva hin_Deva hin_Deva hin_Deva